ايسلاما احکام کيمي ياناشمايان ع.حسین‌زاده میلّی اينتيباهي ديني اينتيباهلا بير آرادا گؤتوروردو. اگر تورکلشمک مرامي ايله تورک ديليني، تاريخيني، ادبياتيني اؤيرنمگيني طلب ائديرديسه، ايسلاملاشماق مرامي ايله ايسلام دينی‌نين عوموم‌بشري، عالي، معنوي-اخلاقي دَيرلري‌نین اؤيره‌نيلمه‌سيني ايسته‌ييردي. بو باخيمدان او، ايسلاملاشماغي میلّی ترقّي پروقرامينا داخيل ائتميشدي. جيدّي شکيلده ديني ايصلاحاتلارين آپاريلماسي‌نین لازيم‌ليليغيني اؤنه چکن ع.حسین‌زاده‌يه گؤره، ايلکين ايسلاما قاييديلمالي، ترقّيه دوغرو آدديم آتيلمالي‌ايدي. عکس تقديرده اصل ديني حقيقتلري، حيکمتلري اورتايا چيخاريب برپا ائتمک مومکون اولماياجاقدي. اونا گؤره ده بو جور ايصلاحات ايسلامين اصل ماهيتيني اورتايا قوياجاق، موختليف شرحلردن، تحريفلردن ايسلام خيلاص اولاجاقدي.